armvectores/hy_wikipedia_2023 huggingface dataset:
Գուրգեն Ադամյան

Գուրգեն Լևոնի Ադամյան (դեկտեմբերի 7, 1911(1911-12-07), Օդեսա, Խերսոնի նահանգ, Ռուսական կայսրություն - սեպտեմբերի 28, 1987(1987-09-28), Երևան, Հայկական ԽՍՀ, ԽՍՀՄ), հայ թավջութակահար և կոմպոզիտոր։ ՀԽՍՀ ժողովրդական արտիստ (1968 թ.)։


== Գործունեություն ==
1932 թվականին ավարտել է Երևանի, 1937 թվականին՝ Մոսկվայի կոնսերվատորիաները։ Համերգներով հանդես է եկել որպես մենակատար (1932 թվականից) և Սպենդիարյանի անվան լարային կվարտետի կազմում (1932-1955)։ 1939 թվականից դասավանդել է Երևանի կոնսերվատորիայում։
Գրել է թավջութակի երկեր՝ կոնցերտինո (1969), սոնատ-պոեմ (1973), «Գարնանային», «Տոնական» և այլն, ժողովրդական երգերի և պարերի փոխադրումներ, լարային քառյակի համար՝ «Արագած պար» և «Էսկիմոսական մեղեդիներ»։


== Ծանոթագրություններ ==
Մի գեղեցիկ մանկություն

«Մի գեղեցիկ մանկություն» (ռուս.՝ «В одно прекрасное детство»), ռեժիսոր Յակով Սեգելի մանկական կատակերգական երաժշտական գեղարվեստական ֆիլմը, որը նկարահանվել է 1979 թվականին Մ. Գորկու անվան կինոստուդիայում։


== Սյուժե ==
Պետյայի պապը (Նիկոլայ Սկորոբոգատով) իր թոռան հետ կիսվում է իր հեռավոր գեղեցիկ մանկության օրերից մեկի մասին հիշողություններով։ Պետյան տեղափոխվում է պապի նկարագրած ժամանակը…


== Դերերում ==
Վոլոդյա Գիբենկո – Պետյա
Լիլիանա Ալեշնիկովա – Պետյայի մայրը
Անդրեյ Յուրենև – Շուրիկ, Պետյայի պապը
Դիմա Լիպսից – Պետյա-թոռ
Նատալյա Ռիչագովա – Պետյա-թոռան մայրը
Լեոնիդ Յարմոլնիկ – Պետյա թոռան հայրը
Նիկոլայ Սկորոբոգատով – Պետյա պապ
Իգոր Յասուլովիչ – աճպարար
Վադիմ Զախարչենկո – Վասյա, տոահավկեր նետող
Բորիս Գիտին – Վիկտոր Ֆեոդորովիչ Բարանովսկի, օդաչու
Ելենա Վոլոշինա – Բելուխա, երկրորդ ինքնաթիռի օդաչու
Պյոտր Մերկուրև – Անատոլի Անատոլևիչ Դուրով, մարզիչ
Օլգա Մարկինա – տիկին, որի վրա նետում են տոմահավկը
Վալենտին Բրիլեև – հանդիսատես կրկեսում, որն ասում է՝ «Մի՞թե դա կապիկ է։ Ոչ, դա ոչ մի կապիկ էլ չէ։ Դա տիպիկ մակակա է»
Լեոնիդ Շվաչկին – ֆակիր
Զինաիդա Սորոչինսկայա – անասնաբույժ
Իգոր Կոսուխին – Սերյոժա, ծաղրածու Չարլի Չապլինի կերպարով
Անդրեյ Գուսև – մեխանիկ Պարովոզա
Տատյանա Բոժոկ – կարմիր գլխարկով աղջիկ, որը կրկեսի հանդիսատեսին հրավիրում է թռիչքուղի
Սեմյոն Կրուպնիկ – օպերատոր
Նաստյա Յանակիևա – աղջիկ գնդի վրա
Ալեքսեյ Վանին – ուժեղ մարդ կրկեսում
Ալեքսեյ Կովալյով – հրշեջ  կրկեսում


== Նկարահանող խումբ ==
Սցենարի հեղինակ՝ Յակով Սեգել
Ռեժիսոր՝ Յակով Սեգել
Օպերատոր՝ Ալեքսանդր Կովալչուկ
Կոմպոզիտոր՝ Վլադիմիր Դաշկևիչ
Նկարիչ՝ Վիկտոր Վլասկով


== Ծանոթագրություններ ==
Նշան Նահապետյան

Նշան Նահապետյան (, Կոստանդնուպոլիս, Օսմանյան կայսրություն - 1915), հայ բժիշկ։


== Կենսագրություն ==
Նշան Նահապետյանը ծնվել է Կ. Պոլ­սում։ Դեղագործական կրթություն է ունեցել և դեղագործ աշխատել։ Եղել է ՀՅԴ անդամ և հասարակական-քաղաքական գործիչ։ Բանտարկվել է Յըլդըզի դեպքի ժամանակ՝ սուլթան Աբդուլ Համիդ II-ի դեմ մահափորձից անմիջապես հետո։ 1915 թվականին սպանվել է խոշտանգվելով։


== Գրականություն ==
Թէոդիկ, Յուշարձան նահատակ մտաւորականութեան, Բ. տպագրութիւն, Երեւան, ապրիլ 24, 1985։
ՀՑԹԻՖ, ֆ-49, ծ-171, պ-14։


== Աղբյուր ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Mamacita (երգ)

«Mamacita», երգ, որը ձայնագրվել է ամերիկյան The Black Eyed Peas  խմբի, պուերտոռիկացի ռեփեր Օսունայի և երգչուհի J. Rey Soul-ի կողմից, որը 2018 թվականին միացել է խմբին, ինչպես նաև նշված է որպես լիդ-արտիստ։ Երգը պարունակում է Մադոննայի «La Isla Bonita» սուպերհիթից սեմփլը, այդ պատճառով նա և երգի հեղինակները նշված են հեղինակային տիտրերում։ Director X-ի նկարահանած երաժշտական տեսահոլովակը ներկայացվել է թողարկման օրը։


== Հիթ-շքերթներ ==


=== Շաբաթական հիթ-շքերթներ ===


=== Տարեվերջյան հիթ-շքերթներ ===


== Հավաստագրումներ ==


== Ծանոթագրություններ ==
Ֆրանսիական Հնդկաչին

Ֆրանսիական Հնդկաչին (ֆր.՝ Union indochinoise, վիետ․՝ Liên bang Đông Dương), Հնդկաչին թերակղզու արևելյան մասում ֆրանսիական գաղութային տիրույթների (Վիետնամ, Կամբոջա, Լաոս) անվանումը 1880-ական — 1940-ական թվականներին։ Վարչական կենտրոնը Հանոյն էր։ 
1945 թվականին՝ Վիետնամը, 1953 թվականին՝ Կամբոջան, 1954 թվականին Լաոսը դարձել են ինքնուրույն պետություններ։
Աղավնո (գետ)

Անվան այլ կիրառումների համար տե՛ս՝ Աղավնո (այլ կիրառումներ)Աղավնո կամ Հագարու, գետ Հայաստանի Սյունիքի մարզի և Արցախի Քաշաթաղի շրջանի հյուսիս-արևմուտյան տարածքում, Հագարիի աջակողմյան խոշոր վտակներից մեկը։ Երկու օժանդակներով սկիզբ է առնում Սյունիքի բարձրավանդակի Մեծ Իշխանասար և Ծղուկ լեռնազանգվածների լանջերից, հոսում դեպի հյուսիս-արևելք, այնուհետև վերջնականապես թեքվում դեպի հարավ-արևելք, ամբողջ հետագա ընթացքում անցնում V-աձև, մի փոքր լայնացած հովտով ու ծովի մակարդակից մոտ 780 մ բարձրության վրա թափվում Հագարիի մեջ՝ Բերձոր քաղաքից 7 կմ հարավ։ Ունի մի քանի խոշոր աջակողմյան վտակներ, ձախակողմյան վտակները կարճ են ու ժամանակավոր հոսք ունեցող։ Ջրահավաք ավազանի մակերեսը մոտ 440 կմ² է, որի մոտ 15%-ը ՀՀ տարածքում։ Երկու օժանդակներով էլ երկարությունը մոտ 43 կմ է։ Ջրի տարեկան միջին ծախսը մոտ 3,5 մ³/վրկ է։ Աղավնոյի ավազանում կան տաք ջրերի ելքեր։


== Ծանոթագրություններ ==
Կուրժմա (Վոյնիցայի վտակ)

Կուրժմա (ռուս.՝ Куржма), գետ Ռուսաստանում, հոսում է Կարելական ինքնավար հանրապետությունում և Կալևալսկի շրջան (Կարելիա)ում։ Գետաբերանը տեղակայված է Վոյնիցա գետի աջ ափին՝ 0,7 կմ հեռավորության վրա։ Գետի երկարությունը 59 կմ է, ավազանի տարածքը 431 կմ2։

Գետաբերանից 11 կմ հեռավորության վրա, աջ ափին թափվում է գետ՝ Խաուկի։
Գետաբերանից 16 կմ հեռավորության վրա, աջ ափին թափվում է գետ՝ Խանգա։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Կեմ գետի ակունքն է մինչև Յուշկոզերսկի հիդրոհանգույց, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020000812102000003199
Հիդրոլոգիական ուսումնասիրությունների կոդը - 102000319
Ավազանի կոդը - 02.02.00.008
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Պրավդովկա (գյուղ, Յարմոլինի շրջան)

Անվան այլ կիրառումների համար տե՛ս՝ ՊրավդովկաՊրավդովկա (ուկրաիներեն՝ Правдівка), գյուղ Ուկրաինայի Խմելնիցկիի մարզի Յարմոլինի շրջանում։
2001 թվականի տվյալներով Պրավդովկա գյուղում բնակվում էր 1 008 մարդ։ Բնակավայրը զբաղեցնում է 1925 կմ² տարածք։ Բնակչության խտությունը կազմում էր 523,64 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անոշինո

Անոշինո (ռուս.՝ Аношино), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 15 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տրաբիա

Տրաբիա  (իտալերեն՝ Trabia) կոմունա Իտալիայում, Սիցիլիա մարզի Պալերմո գավառում։
Բնակչությունը կազմում է 8865 մարդ, բնակչության խտությունը կազմում է 410 մարդ/կմ²։ Զբաղեցնում է 20 կմ² մակերես տարածք։
Փոստային ինդեքսն է՝ 90019։ Հեռախոսային կոդը՝ +39 091։


== Արտաքին հղումներ ==
http://www.comuneditrabia.it/ Archived 2006-02-21 at the Wayback Machine.


== Ծանոթագրություններ ==
Ֆեռնանդո Ռեդոնդո

Ֆեռնանդո Կառլոս Ռեդոնդո Ների (իսպ.՝ Fernando Carlos Redondo Neri, հուլիսի 6 1969, Բուենոս Այրես) - արգենտինացի նախկին ֆուտբոլիստ, հարձակվողական ոճի կիսապաշտպան։ ՈւԵՖԱ Չեմպիոնների Լիգայի եռակի հաղթող(1998 և 2000 - Ռեալ Մադրիդ, 2003 - Միլան)։
Մատեի Միլլո

Մատեի Միլլո (ռումիներեն՝ Matei Millo, նոյեմբերի 25, 1814(1814-11-25), Stolniceni-Prăjescu, Յասի շրջան, Մոլդովական իշխանություն - 1896, Բուխարեստ, Ռումինիա), ռումինացի դերասան և դրամատուրգ։ Ռեալիստական դպրոցի առաջին ռումինացի դերասանը։
1857 թվականին կազմակերպել է սեփական թատերախումբ և ելույթներ ունեցել Բուխարեստում ու գավառներում։ 1852-1877 թվականներին (ընդհատումներով) Ազգային թատրոնի (Բուխարեստ) տնօրենն էր և դերասան։ Խաղացել է վոդևիլներում, ֆարսերում, Վ․ Ալեքսանդրի կոմեդիաներում, իր, ինչպես և Մոլիերի, Հյուգոյի, Շեքսպիրի պիեսներում։ Եղել է ռումին թատրոնի ռեֆորմատորը, նպաստել ազգային դերասանական դպրոցի ձևավորմանը։ Հեղինակ է պիեսների, երգիծական կոմեդիաների և ֆարսերի («Նիշկորեսկու», «Հին զգեստներ, քաղաքական ցնցոտիներ» և այլն)։
Վոդիչկի (գյուղ, Բելոգորսկի շրջան)

Անվան այլ կիրառումների համար տե՛ս՝ ՎոդիչկիՎոդիչկի (ուկրաիներեն՝ Водички), գյուղ Ուկրաինայի Խմելնիցկիի մարզի Բելոգորսկի շրջանում։
2001 թվականի տվյալներով Վոդիչկի գյուղում բնակվում էր 146 մարդ։ Բնակավայրը զբաղեցնում է 0,056 կմ² տարածք։ Բնակչության խտությունը կազմում էր 2607,14 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալմերիա (ֆուտբոլային ակումբ)

Անվան այլ կիրառումների համար տե՛ս՝ Ալմերիա (այլ կիրառումներ)«Ալմերիա» Մարզական Միությունը (իսպ.՝ Unión Deportiva Almería) պրոֆեսսիոնալ ֆուտբոլային ակումբ է, որը հանդես է գալիս Ալմերիայում։


== Պատմություն ==
«Ալմերիա» Մարզական Միությունը հիմնադրվել է 1989 թվականին, Ալմերիա քաղաքում։ Սպորտային անհաջողությունների ու ֆինանսական խնդիրների պատճառով ակումբը 1982 թվականին փակվեց։ 7 տարի հետո հիմնվեց ֆուտբոլային ակումբ «Ֆուտբոլային ակումբ Ալմերիա»։ Այժմ ակումբը հանդիսանում է երիտասարդ մասնագիտական ակումբներից մեկը Իսպանիայում։ Սակայն ակումբը մեկ այլ ուրիշ իսպանական ակումբների պես ունի ֆինանսական խնդիրներ։ Ակումբի մարզադաշտը կառուցվել է 2005 թվականին և կոչվում է «Էստադիո դե լոս Խուեգոս Մեդիտեռանեոս»։ Այն տեղավորում է մոտ 25000 հանդիսատես։ Հայաստանում ակումբի երկրպագուները այնքան էլ շատ չեն, այդ պատճաոով դեռևս չկա ֆան-ակումբ։


== Ներկա կազմ ==
Օգոստոսի 31, 2018
Նշում. Դրոշները ցույց են տալիս ազգային հավաքականը ինչպես սահմանված է ՖԻՖԱ-ի իրավասության կանոններում: Խաղացողները կարող են ունենալ 1-ից ավելի ոչ-ՖԻՖԱ-ի քաղաքացիություն:


== Արտաքին հղումներ ==
Ալմերիա ՄՄ-ի պաշտոնական կայքէջը (իսպ.)
Լեմեզա (գետ)

Անվան այլ կիրառումների համար տե՛ս՝ Լեմեզա (այլ կիրառումներ)Լեմեզա  (ռուս.՝ Лемеза ), գետ Ռուսաստանում, հոսում է Արխանգելսկի մարզում, Կոմի Հանրապետությունում։ Գետաբերանը տեղակայված է Սիմ գետի ձախ ափին։ Գետի երկարությունը 119 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010200612111100019294
Հիդրոլոգիական ուսումնասիրությունների կոդը - 111101929
Ավազանի կոդը - 10.01.02.006
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մայիսյան գիշեր (ֆիլմ, 1940)

«Մայիսյան գիշեր» (ռուս.՝ «Майская ночь»), 1940 թվականի խորհրդային ֆիլմ, որը նկարահանել է ռեժիսոր Նիկոլայ Սադկովիչը Նիկոլայ Գոգոլի համանուն վիպակի հիման վրա։
Ֆիլմը երկգույն է, ստեղծվել է վիրաժային եղանակով․ առաջին խորհրդային գունավոր ֆիլմերից մեկն է։


== Սյուժե ==
Գյուղապետի որդին՝ Լևկոն, սիրահարված է հասարակ կազակուհի Գաննային և ցանկանում է ամուսնանալ նրա հետ։ Լևկոյի հայրը, որը ինքն էլ հավակնում է գեղեցկուհու սիրուն, չի տալիս իր համաձայնությունը հարսանիքին։ Մայիսյան մի պարզ գիշեր երիտասարդ սիրահարներին օգնության է գալիս «անմաքուր ուժը»։


== Դերերում ==
Ստեպան Շկուրատ – գլուխապետ
Նատալյա Ուժվի – քենի
Նիկոլայ Մակարենկո – Լևկո
Վալենտինա Իվաշյովա – Գաննա
Տատյանա Օկունևսկայա – պանոչկա
Անտոն Դունայսկի – Կալենիկ
Գրիգորի Դոլգով – դպիր
Ա. Սեմենենկո – Վինոկուր
Դմիտրի Կապկա – Սոֆրոն
Իրինա Վոլոդկո – էպիզոդ
Եֆիմ Բերեզին – էպիզոդ


== Ֆիլմի մասին ==
Ֆիլմը երկգույն է, ստեղծվել է վիրաժային եղանակով․ խորհրդային առաջին գունավոր ֆիլմերից մեկն է և «Սորոչինսկայա տոնավաճառ» ֆիլմի հետ միասին համարվում է ուկրաինական առաջին գունավոր ֆիլմը։
Ֆիլմը նկարահանվել է շատ կարճ ժամանակահատվածում՝ 4 ամսում։ Ֆիլմի նկարահանումները, բացառությամբ Կիևում նկարահանված մի քանի տաղավարային տեսարանների, հիմնականում իրականացվել են նատուրային պայմաններում՝ Պսյոլ գետի ափին գտնվող գյուղում գտնվող «Գոգոլյան վայրերում»․ կադրում իսկական խրճիթներ և ջրաղացներ են, ձեռքով կարված իսկական կոստյումներ, սրբիչներ, ծաղկեպսակներ.
Նկարահանման հրապարակում քիչ էր մնում ողբերգություն տեղի ունենար. պանոչկայի ջրահեղձման նկարահանումների ժամանակ, երբ նրա դերը խաղացող դերասանուհի Տատյանա Օկունևսկայան սուզվել է ջրի մեջ, նրա կիսաշրջազգեստները կառչել են ջրասույզ ծառաբնին, և նա չի կարողացել ջրի երես դուրս գալ, ինչին նկարահանող խումբը սկզբում ուշադրություն չի դարձրել, և միայն որոշ ժամանակ հետո են շտապել փրկել՝ դուրս հանելով դերասանուհուն.
Ֆիլմի պրեմիերան տեղի է ունեցել 1941 թվականի մարտի 12-ին Մոսկվայի «Первый» կինոթատրոնում, էկրան է բարձրացել 1941 թվականի մարտի 13-ին Մոսկվայի կինոթատրոններում՝ «Первый», Ռոդինա, Վոստոկկինո։
Ֆիլմը ժամանակակից քննադատների կողմից ճանաչվել է «համեմատաբար հաջող» և այդպես էլ հիշատակվում է կինեմատոգրաֆիայի պատմության մեջ․

— Խորհրդային կինոյի համառոտ պատմություն, Ռ․ Յուրենև, 1979
2015 թվականին ֆիլմը վերականգնվել է Պետֆիլմֆոնդի կողմից։


== Ծանոթագրություններ ==


== Աղբյուրներ ==
Премьера цветного фильма «Майская ночь» // Вечерняя Москва, № 60, 12 марта 1941. — стр. 4.
Майская ночь // Советские художественные фильмы. т. 2. Звуковые фильмы (1930—1957). — М.։ Искусство, 1961.
Майская ночь // Первые в кино
Շկուրատովկա (գյուղ, Բելոպոլիեի շրջան)

Անվան այլ կիրառումների համար տե՛ս՝ Շկուրատովկա (այլ կիրառումներ)Շկուրատովկա (ուկրաիներեն՝ Шкуратівка), գյուղ Ուկրաինայի Սումիի մարզի Բելոպոլիեի շրջանում։ Հիմնադրվել է 19-րդ դարում։
2001 թվականի տվյալներով Շկուրատովկա գյուղում բնակվում էր 469 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(5208) Ռոյեր

(5208) Ռոյեր (անգլ.՝ Royer), աստերոիդ աստերոիդների հիմնական գոտում։ Հայտնաբերվել է 1989 թվականի փետրվարի 6-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,604138 ա. մ., առավելագույնը մոտենում է 2,4799 ա. մ. հեռավորության վրա և հեռանում 2,7284 ա. մ.։ Արեգակի շուրջ մեկ ամբողջական պտույտ է կատարում 1534,95 երկրային օրվա ընթացքում, իր ուղեծրով շարժվելով միջինում 0,234535 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,89° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5208) Ռոյեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սիչյովկա (Պեսչանայայի վտակ)

Անվան այլ կիրառումների համար տե՛ս՝ Սիչյովկա (այլ կիրառումներ)Սիչյովկա (ռուս.՝ Сычёвка), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Պեսչանայա գետի աջ ափով՝ 84 կմ հեռավորության վրա։ Գետի երկարությունը 21 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության․

Ջրային օբյեկտի, պետական ջրային գրանցման կոդը -  13010200312115100008146
Հիդրոլոգիական ուսումնասիրությունների կոդը - 115100814
Ավազանի կոդը - 13.01.02.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ժողովուրդների հոր որդին

«Ժողովուրդների հոր որդին» (ռուս.՝ «Сын отца народов»), Ռուսաստանի, Ուկրաինայի և Բելառուսի համատեղ արտադրության բազմասերիանոց հեռուստատեսային ֆիլմ Վասիլի Ստալինի՝ Իոսիֆ Ստալինի որդու ճակատագրի մասին։


== Սյուժե ==
«Ժողովուրդների հոր որդին» ֆիլմը պատմում է Վասիլի Ստալինի ճակատագրի մասին։ Վասիլին ունեցել է ռազմական օդաչուի փայլուն կարիերա՝ 28 տարեկանում դառնալով գեներալ-լեյտենանտ։ Նա եղել է բոլորի կողմից սիրած, ճակատագիրը նրա նկատմամբ բարեհաճ է եղել, նա արժանացել է կանանց սիրուն և եղել խիզախ օդաչու, որը Հայրենական մեծ պատերազմի ժամանակ խփել է երկու ֆաշիստական կործանիչներ։ Վասիլին եղել է ֆուտբոլի և հոկեյի մեծ երկրպագու։ Հայտնի է, որ նա պատմության մեջ առաջինն է եղել, որն սկսել է ձևավորել ԽՍՀՄ ռազմաօդային ուժերի ֆուտբոլային և հոկեյի թիմերը։ Թվում էր, թե ոչինչ չէր կանխագուշակում այն սարսափելի իրադարձությունները, որոնք մեկընդմիշտ փոխել են «ժողովուրդների հոր» որդու կյանքը։
Հոր մահից հետո՝ 1953 թվականին, Վասիլին դատապարտվել է ութ տարվա ազատազրկման «հակախորհրդային քարոզչության» համար և ուրիշի անվան տակ ուղարկվել է հատուկ վտանգավոր հանցագործների համար նախատեսված բանտ, որը հայտնի է որպես Վլադիմիրսկի ցենտրալ։ Բանտում աշխատել է որպես խառատ և մեխանիկ, հետո ծանր հիվանդացել է։
1961 թվականին՝ պատիժը կրելուց հետո, աքսորվել է Կազան քաղաք, որը փակ էր օտարերկրյա քաղաքացիների համար, որտեղ հաջորդ տարի մահացել է, ըստ պաշտոնական վարկածի՝ ալկոհոլային թունավորումից։


== Դերերում ==


== Նկարահանումներ ==
Սերիալի նկարահանումները տեղի են ունեցել Մոսկվայում՝ Կրեմլում և Ստալինի ամառանոցում, Բոբրույսկի մոտ գտնվող օդանավակայանում, Մոգիլյովում, Լիդսկի շրջանի Դվորիշչե քաղաքում՝ ձիասպորտի մանկապատանեկան դպրոցի տարածքում, Մինսկում, որտեղ առկա են մեծ քանակությամբ ճարտարապետական առույցներ  և ինտերիերներ ստալինյան դարաշրջանի ոճով։


== Ծանոթագրություններ ==


== Արտաքին հղումներ ==
Историко-биографический фильм «Сын отца народов» на Первом канале // 1tv.ru
Фильм «Сын отца народов» (2013) // film.ua/ru
Фильм «Сын отца народов» // kino-expert.info
Сын Сталина ответил за отца (+ ВИДЕО) // kp.ru (21 октября 2013 года)
Жертва спора «отца народов» и Отца Небесного. Василий Сталин в сериале «Сын отца народов» превратился в эдакого кремлёвского Робин Гуда (+ ВИДЕО) // kp.ru (23 октября 2013 года)
Внук Иосифа Сталина: «Когда меня спрашивают, бываю ли я на могиле отца, я отвечаю, что хоронил его в Казани». Создатели идущего по Первому каналу телефильма о Василии Сталине не сочли нужным проконсультироваться с его единственным сыном // business-gazeta.ru (26 октября 2013 года)
рецензия на фильм Ю. И. Мухина (сталиниста)
фильм «Сын отца народов» в историческом контексте — «Судьба сталинского сокола на экране и в жизни» // http://rksm.ru/node/1401 Заархивировано из первоисточника 4.03.2016
Լակալմ

Լակալմ (ֆր.՝ Lacalm), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 211 մարդ, բնակչության խտությունը` 7.97 մարդ/կմ²։ Բնակավայրը զբաղեցնում է 26.49 կմ² տարածք։
2016 թվականի հունվարից բնակավայրը Սենտ Ժենևիև սյուր Արժանս, Ալպուեշ, Գրեսակ, Լա Տերիս, Վիտրակ ան Վիադեն համայնքների հետ միասին հանդիսանում է Արժանս ան Օբրակ համայնքի մաս։


== Աշխարհագրություն ==
Գտնվում է Փարիզ քաղաքից 460 կմ հարավ, Թուլուզ քաղաքից` 175 կմ հյուսիս-արևելք, Ռոդեզ քաղաքից` 55 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 120 աշխատունակ (15-64 տարեկան)  բնակիչ, որոնցից ակտիվ էին 91-ը, իսկ ոչ ակտիվները` 29։ Ակտիվության ցուցանիշը կազմում է 75,8 %։ 91 աշխատունակ մարդկանցից աշխատել է 90 անձ (50 տղամարդ և 40 կին)։ Գործազուրկ են եղել 1 անձ (0 տղամարդ և 1 կին)։ 29 անաշխատունակներից 4-ը եղել են աշակերտներ կամ ուսանողներ, 13-ը` թոշակառուներ, իսկ 12-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սերգեյ Ավագյան (բժիշկ)

Անվան այլ կիրառումների համար տե՛ս՝ Սերգեյ Ավագյան (այլ կիրառումներ)
Վիքիպեդիայում կան հոդվածներ  Ավագյան ազգանունով այլ մարդկանց մասին:Սերգեյ Մովսեսի Ավագյան (հուլիսի 16, 1916(1916-07-16), Մարտակերտ, Ադրբեջան - հունվարի 2, 1990(1990-01-02), Երևան, Հայկական ԽՍՀ, ԽՍՀՄ), հայ քիթկոկորդականջաբան, բժշկական գիտությունների դոկտոր (1972)։


== Կենսագրություն ==
1941 թվականին ավարտել է Երևանի բժշկական ինստիտուտը։ 1959-1974 թվականներին եղել է «Կանազի» թիվ 2 բժշկասանիտարական մասի քիթկոկորդականջաբանության բաժանմունքի վարիչ, 1963-1989 թվականներին միաժամանակ աշխատել է ԵԲԿԻ քիթկոկորդականջաբանության ամբիոնում։ 1963-1982 թվականներին եղել է Երևանի գլխավոր քիթկոկորդականջաբանը։


== Գործունեություն ==
Աշխատանքները վերաբերում են քիթկոկորդականջի և կերակրափողի ֆիզիոլոգիայի, ձևաբանության, ախտաբանության և բուժման հարցերին։


== Պարգևներ ==
«Առողջապահության գերազանցիկ» շքանշան
Կարմիր աստղի շքանշան
Հայրենական պատերազմի II աստիճանի շքանշան


== Ծանոթագրություններ ==


== Գրականություն ==
Айриян А. П. Армянские учёные-медики. - Ер., 1998 - 276 с.
Կանտաբրիայի մշակութային ժառանգության ցանկ

Իսպանական պատմական ժառանգության ցանկ (իսպ.՝ Patrimonio histórico español), պատմական անշարժ ժառանգություն Կանտաբրիայի ինքնավար համայնքում և նահանգում, որն ունի Իսպանիայի մշակութային հետաքրքրության (իսպ.՝ Bien de Interés Cultural, BIC) կարգավիճակ` համաձայն 1985 թվականի հունիսի 25-ի` «Իսպանական պատմական ժառանգության մասին» օրենքի։

Անշարժ գույքՊատմական հուշարձաններ
Պատմական այգիներ և զբոսայգիներ
Քաղաքների ու բնակավայրերի պատմական և պատմական-գեղարվեստական համալիրներ
Պատմական վայրեր (շրջաններ) - Իսպանիայի մշակութային լանդշաֆտ
Հնագիտական շրջաններՇարժական գույք
Իսպանիայի ժողովրդագրական ժառանգություն - հոգևոր ու նյութական մշակույթ, իսպանական ժողովրդի կենցաղ
Վավերագրական մշակութային ժառանգություն և արխիվներ և գրադարաններԱմեն օբյեկտ ունի իր կոդը, որով հաշվառված է Իսպանիայի` մշակութային հետաքրքրություն ներկայացնող պահպանվող օբյեկտների գրանցացուցակում։


== Գրադարաններ ==


== Արխիվներ ==


== Քաղաքների ու բնակավայրերի պատմական ու պատմագեղարվեստական համալիրներ ==


== Պատմական այգիներ ==


== Պատմական հուշարձաններ ==


== Ծանոթագրություններ ==


== Արտաքին հղումներ ==
Իսպանիայի մշակույթի նախարարության ցանկ
Լեզվական բառարան

Լեզվական բառարան, լեզվաբանական բառարան, բանասիրական բառարան, բառարանի տեսակ։ Ի տարբերություն հանրագիտական բառարանի՝ բնութագրվում է հետևյալ գծերով՝

հետապնդում է հիմնականում լեզվական նպատակներ. բառահոդվածում բնութագրությունները (իմաստաբանական, բառակազմական, ստուգաբանական, ուղղագրական, ուղղախոսական և այլն) լեզվաբանական են,
բառացանկն ընդգրկում է լեզվի կամ նրա որևէ բառաշերտի բառերը,
տիպիկ լեզվաբանական բառարաններում գլխաբառի համար տրվում են անհրաժեշտ բառարանագրական նշումներ, իսկ մեկնաբանությունները ներկայանում են իբրև բառիմաստի բացատրություններ. ցուցադրումները, նշումները սահմանափակվում են տեքստային կամ հեղինակային օրինակների բերումով. բառահոդվածն ավարտվում է կայուն բառակապակցությունների, դարձվածքների շարքով,
բառացանկից դուրս են մնում հատուկ անունները, տեղանունները, ինչպես նաև բաղադրյալ անվանումները,
եթե բառարանը զուտ անձնանունների կամ տեղանունների համար է, ապա այն միջին տեղ է գրավում լեզվական ու հանրագիտական բառարանների միջև։ Այսպիսին է, օրինակ, Հ. Աճառյանի կազմած «Հայոց անձնանունների բառարանը»։ Սա միաժամանակ նշանակում է, թե չկա խիստ անջրպետ չկա այդ երկու տիպի բառարանների միջև, որոշ դեպքերում նրանք ունեն ընդհանուր գծեր։Լեզվականները բառարանները լինում են՝ բացատրական, բառակազմական, դարձվածաբանական, համանունների, հանգարան կամ հանգաբառարան, հապավումների, հոմանիշների, հեղինակային, պատմական, ստուգաբանական, ուղղագրական, ուղղախոսական, թարգմանական, օտար բառերի և այլն։


== Աղբյուրներ ==
Հ. Պետրոսյան, Հայերենագիտական բառարան, Երևան, 1987։
Հակոբ Սեմերճյան

Հակոբ Ստեփանի Սեմերճյան (1898, Ադափազար, Թուրքիա - նոյեմբերի 30, 1955(1955-11-30), Փարիզ), հայ լուսանկարիչ։ Ֆրանսիայի Հանրապետության լուսանկարիչ։


== Կենսագրություն ==
Հակոբ Սեմերճյանը ծնվել է 1898 թվականին Ադաբազարում (Թուրքիա), Ստեփան և Զենոբիա Սեմերճյանների ընտանիքում։ Հոր մահից հետո տեղափոխվել են Կոստանդնուպոլիս։ Սովորել է Բերայի Եսայան վարժարանում, սակայն 11 տարեկանից կիսատ է թողել ուսումը և աշխատանքի անցել Բանկալթիի «Վենյուս» լուսանկարչական ստուդիայում որպես աշակերտ։ Լուսանկարչատան տեր Արամ Բելյանը տղայի մոտ նկատել է լուսանկարչական տվյալներ։ Հակոբը զբաղվել է ինքնակրթությամբ։ Աշխատել է իր ուսուցչի մոտ, եղել նրա օգնականը, քսան տարեկան հասակում գնել է նրա լուսանկարչատունը։ 1922 թվականին մոր, երկու քույրերի և եղբոր հետ մեկնել է Փարիզ։ Մտնելով Անրի Մանուելի աշխատանոց՝ հասել է առաջին լուսանկարչի պաշտոնին։ Մանուելի լուսանկարչատանը մտերմացել է նրա նախագահ Էդուարդ Հերիոտի և հիմնադիր-ղեկավար Էլիզեի հետ և ստացել Ֆրանսիայի Հանրապետության լուսանկարչի կարգավիճակ։ Բուսաոնե ծառուղու վրա հիմնադրել է իր սեփական «Ֆեբյուս» լուսանկարչատունը։ Սեմերճյանն իր արհեստը կարողացել է հասցնել բարձր արվեստի մակարդակի՝ արժանանալով հիացմունքի։

Սեմերճյանի «Ֆեբյուս» լուսանկարչատանը լուսանկարվել են պետական-քաղաքական գործիչներ՝ Եգիպտոսի թագավորը, Մարոկկոյի սուլթանը, արտիստներ։ Ֆրանսահայերը ճանաչել են Սեմերճյանին և լուսանկարվել նրա մոտ։
1924 թվականին հիմնադրել է իր սեփական «Բապտիզե Ֆեբյուս» (Կնքված Ֆեբյուս) ստուդիան։ Լուսանկարչատունը գործել է Բոն Նուվել (այժմ՝ Ռեքս) 23 հասցեում։ Այդ ժամանակաշրջանում լուսանկարել է Չեխոսլովակիայի Հանրապետության առաջին նախագահ Տոմաշ Մասարիկին։
1949 թվականին անցել է թոշակի, ընտանիքով տեղափոխվել Կանն, վեց ամիս հետո Կաննի Յան Մասե փողոցում բացել լուսանկարչական ստուդիա, որտեղ լուսանկարել է Կաննի հայտնի մարդկանց, պրեֆեկտների, քաղաքապետների, Մորիս Շևալյեին (ով սիրել է խմել հայկական սուրճ առանց շաքարի), ֆրանսիացի հայտնի դերասանների։
1955 թվականին վերադարձել է Փարիզ։ Մահացել է Փարիզում 1955 թվականի նոյեմբերի 30-ին։


== Ընտանիք ==
1940 թվականին ամուսնացել է Ալիս Բատիարյանի հետ։ Ի հիշատակ իր ուսուցիչ Արամ Բելյանի՝ որդուն տվել է Ֆիլիպ-Արամ անունը։


== Ծանոթագրություններ ==


== Արտաքին հղումներ ==
Daily AZG։ «ԼՈՒՍԱՆԿԱՐՉՈՒԹՅԱՆ ՀԱՅԿԱԿԱՆ ՖԵՆՈՄԵՆԸ»։ AZG Daily։ Վերցված է 2017-02-22
Վեսելովկա (գյուղ, Ֆյոդորովսկի շրջան)

Անվան այլ կիրառումների համար տե՛ս՝ ՎեսելովկաՎեսելովկա (ռուս.՝ Веселовка, բաշկիրերեն՝ Веселовка), գյուղ Ռուսաստանի Բաշկորտոստան հանրապետության Ֆեոդորովսկի շրջանի կազմում։
Բնակչությունը 2009 թվականին գրանցված տվյալներով կազմում էր 226 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շիլովկա (այլ կիրառումներ)

Շիլովկա, կարող է վերաբերել՝

Շիլովկա - գյուղ, Ուկրաինայի Դոնեցկի մարզի Դոբրոպոլսկի շրջանում
Շիլովկա - գյուղ, Ուկրաինայի Պոլտավայի մարզի Դիկանկայի շրջանում
Շիլովկա - գյուղ, Ուկրաինայի Պոլտավայի մարզի Զենկովի շրջանում
Առյուծ և ցուլ

«Առյուծ և ցուլ», այլաբանական ժանրով նկարված սովետական մուլտֆիլմ։ Թեման երկու հսկաների հակամարտությունն է, բնավորությունների հոգեբանությունը, իսկ իրադարձությունների դրամատիզմի նուրբ թափանցելիությունը այդ նկարում ստանձնել է համամարդկային բովանդակություն։
Ֆեոդոր Խիտրուկի վերջին ռեժիսորական աշխատանքն է։


== Սյուժե ==
Առյուծը կենդանիների արքան էր, իսկ բորենին՝ նրա «աջ ձեռքը» Բայց մի անգամ առյուծի տարածք ներխուժեց ցուլը, որը փախել էր տիրոջից։ Բորենին փորձում էր առյուծին տրամադրել ցլի դեմ, ինչպես անընդունելի հյուրի (հավանաբար հույս ուներ, որ կսպանեն միմյանց), բայց առյուծը ավելի խելացի գտնվեց, քան բորենին։ Առյուծն ու ցուլն ընկերացան, ինչն այդքան էլ դուր չեկավ բորենուն։ Եվ նա որոշեց նրանց կռվեցնել։
Մի անգամ բորենին ասաց ցուլին, որ առյուծը պատրաստվում է հարձակվել իր վրա։ Ֆլեգմատիկ ցուլը չհավատաց նրա խոսքերին և շարունակեց հանգիստ պոկել խոտերը։ Հետո նույն խոսքերը բորենին ասաց առյուծին։ Նա սկզբից բարկացավ և գնաց ցլի մոտ։ Բայց, տեսնելով ցլին, նա փոխեց իր որոշումը։
Այդպես շարունակվեց ևս մի քանի անգամ։ Եվ մի անգամ բորենու զրպարտությունները մթացրեցին առյուծի միտքը, նա հարձակվեց ցլի վրա։ Վերջինս, իհարկե, ինքնապաշտպանվեց։
Երբ նրանց կռիվն ավարտվեց, մահացու վիրավոր առյուծը հասկացավ, որ մահացած ընկերը ընդհանրապես իր վատը չէր ուզում, վերջին ուժերը օգտագործելով՝ բորենուն մի լավ հարված հասցրեց, ով հեռվից հետևելով ճակատամարտին մոտեցել էր, որպեսզի ուտի դիակները։


== Ֆիլմի վրա աշխատել են ==
Տնօրեն՝ Լիլիանա Մոնախովա
Խմբագրիչ՝  Ռաիսա Ֆրիչինսկայա
Մոնտաժող՝ Ի.Գերասիմովա


== Նվերներ և պարգևներ ==
1983 թվական՝ 3-ից 12 րոպե տևողությամբ ֆիլմերի կատեգորիայում պատավավոր վկայական, Էշպինյուի անիմացիոն ֆիլմերի 7-րդ փառատոն (Պորտուգալիա)։
1983 թվական՝ ֆիլմը ճանաչվեց տարվա լավագույն անիմացիոն ֆիլմ Տամպերեում, «Դասական անիմացիայի ոճին հմտորեն տիրապետելու» անվանակարգում (Ֆինլանդիա)։


== DVD վերահրատարակում ==
Մուլտֆիլմի DVD տարբերակը «Masters of Russian Animation Volume 3» հավաքածուով։


== Ծանոթագրություններ ==


== Արտաքին հղումներ ==
«Лев и бык» մուլտֆիլմը «Անիմատոր.ռու» կայքում
«Лев и бык» «Հայրենական կինոյի հանրագիտարան» կայքում
Хитрук Фёдор Воспоминания Киноведческие записки № 73, 2005
Սեն Մարտեն դը Լեն

Սեն Մարտեն դը Լեն (ֆր.՝ Saint-Martin-de-Lenne), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 268 մարդ, բնակչության խտությունը` 28.27 մարդ/կմ²։ Բնակավայրը զբաղեցնում է 9.48 կմ² տարածք։


== Աշխարհագրություն ==
Գտնվում է Փարիզ քաղաքից 500 կմ հարավ, Թուլուզ քաղաքից` 155 կմ հյուսիս-արևելք, Ռոդեզ քաղաքից` 33 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 164 աշխատունակ (15-64 տարեկան)  բնակիչ, որոնցից ակտիվ էին 124-ը, իսկ ոչ ակտիվները` 40։ Ակտիվության ցուցանիշը կազմում է 75,6 %։ 124 աշխատունակ մարդկանցից աշխատել է 118 անձ (64 տղամարդ և 54 կին)։ Գործազուրկ են եղել 6 անձ (3 տղամարդ և 3 կին)։ 40 անաշխատունակներից 8-ը եղել են աշակերտներ կամ ուսանողներ, 25-ը` թոշակառուներ, իսկ 7-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ֆու Հուան

Ֆու Հուան (չինարեն՝ 傅欢 հուլիսի 12, 1993(1993-07-12), Շանհայ, Չինաստան), չինացի ֆուտբոլիստ, ով հանդես է գալիս Չինաստանի սուպեր լիգայում։ Հուանը Չինական Շանհայ ֆուտբոլային ակումբի պաշտպան է։


== Ակումբային կարիերա ==
Հուանը ծնվել է Շանհայում։ 2005 թվականին միացել է Գենբաո ֆուտբոլային ակադեմիային։ 2011 թվականին նա ընդգրկվել է «Շանհայ» ֆուտբոլային ակումբի կազմ։ 2011 թվականի հոկտեմբերի 15-ին նա նշել է իր նորամուտը Չինական լիգայում։ Ունեցել է ոչ այնքան լավ նորամուտ՝ խաղը ավարտվել է 0:0 հաշվով, փոխարինման է դուրս եկել 58-րդ րոպեին Ժյան Յիլինի փոխարեն։ 2012 թվականի հունիսի 2-ին Չինական Գավաթի համար պայքարում նա դարձել է իր առաջին գոլի հեղինակը, որտեղ իր թիմը ուղղակի կոտրեց հակառակորդին 6:0 հաշվով։ 2012 թվականի մրցաշրջանում նա մասնակցել է 6 գավաթային խաղերի։


== Ակումբի վիճակագրությունը ==


== Ծանոթագրություններ ==
Յանոշ Ադեր

Յանոշ Ադեր (հունգ.՝ Áder János, մայիսի 9, 1959(1959-05-09), Csorna, Դյոր-Մոշոն-Շոպրոն, Հունգարիա), հունգար քաղաքական և պետական գործիչ, 2012 թվականի մայիսի 10-ից Հունգարիայի նախագահ։


== Կենսագրություն ==
Ծնվել է՝ 1959 թվականի մայիսի 9-ին՝ Չորնա քաղաքում։ 1983 թվականին Բուդապեշտի համալսարանում պաշտպանելով իր պատրաստած ատենախոսությունը՝ ստացել է իրավաբանական գիտությունների դոկտորի աստիճան։ 1986—1990 թվականներին՝ Հունգարիայի գիտությունների ակադեմիայի սոցիոլոգիայի ինստիտուտի գիտաշխատող։
2002—2006 թվականներին՝ Ֆիդս կուսակցության խմբակցության ղեկավար Հունգարիայի խորհրդարանում։
В 1990—2009 թվականներին՝ Հունգարիայի խորհրդարանի պատգամավոր, 1997—1998 և 2006—2009 թվականներին՝ խորհրդարանի փոխխոսնակ, 1998—2002 թվականներին՝ խորհրդարանի խոսնակ։ 2009—2012 թվականներին՝ Եվրախորհրդարանի պատգամավոր:.
2012 թվականի մայիսի 2-ին ընտրվել է Հունգարիայի նախագահ; պաշտոնավարումն սկսել է 2012 թվականի մայիսի 10ից։
2017 թվականի մարտի 13ին Յանոշ Ադերը դարձյալ հաղթանակ է տարել նախագահական ընտրություններում և Հունգարիայի նախագահ ընտրվել երկրորդ հնգամյա ժամկետում պաշտոնավարելու համար։


== Ծանոթագրություններ ==


== Աղբյուրներ ==
Յանոշ Ադերի կենսագրություն


== Արտաքին հղումներ ==
Curriculum Vitae of János Áder, Office of the President of the Republic (անգլերեն)
Վամպիրի օրագրերը (երկրորդ եթերաշրջան)

«Վամպիրի օրագրերը»  ֆիլմի չորրորդ եթերաշրջանը նկարահանվել է սկսած 2010 թվականի փետրվարի 16-ից, իսկ պրեմիերան եղել է 2010 թվականի սեպտեմբերի 9-ին։ Եթերաշրջանը ավարտվել է 2011 թվականի մայիսի 12-ին։


== Դերերում ==


=== Հիմնական դերեր ===
Փոլ Ուեսլի - Ստեֆան Սալվատոր (22 էպիզոդ)
Իան Սոմերհոլդեր - Դեյմոն Սալվադոր (22 էպիզոդ)
Նինա Դոբրև - Ելենա Ջիլբերտ (22 էպիզոդ), Կատերինա (Կետրին) Պետրովա (18 էպիզոդ)
Կատերինա Գրեմ - Բոննի Բենեթ (17 էպիզոդ)
Քենդիս Աքոլա - Քերոլայն Ֆորբս (20 էպիզոդ)
Զաք Ռորիգ - Մեթթ Դոնովան (15 էպիզոդ)
Սթիվեն Ռ. Մակքուին - Ջերեմի Ջիլբերտ (17 էպիզոդ)
Մայքլ Տրևինո - Թայլեր Լոքվուդ (15 էպիզոդ)
Սառա Քեննինգ - Ջեննա (15 էպիզոդ)
Մեթթ Դևիս - Ալարիկ Զալցման (17 էպիզոդ), Կլաուս (3 էպիզոդ)


=== Երկրորդական դերեր ===
Ժոզեֆ Մորգան - Կլաուս Մայքլսոն (4 էպիզոդ)
Դոն Օլիվերի - Էնդի Ստար (4 էպիզոդ)
Ջինո Էնտոնի Պեսի - Մեդոկս (4 էպիզոդ)
Լիզա Թակեր - Գրետա (3 էպիզոդ)
Մարգարետ Պակինտաիր - Լիզա Ֆորբս (8 էպիզոդ)
Դենիել Գիլլիս - Էլայջը Մայքսլոն (12 էպիզոդ)
Միխաելլա Մակմանուս - Ջուլս (6 էպիզոդ)
Սյուզան Ուալթերս - Կեռլ Լոքվուդ (13 էպիզոդ)
Ռենդի Ջ․ Գուդվին - Ջոնաս Մարտին (6 էպիզոդ)
Թեիլոր Կիննի - Մեյսոն (7 էպիզոդ)
Բրայթն Ջեյմս - Լուկա Մարտին (6 էպիզոդ)
Դեվիդ Անդերս - Ջոն Ջիլբերտ (7 էպիզոդ)
Լորեն Կոեն - Ռոուզ (5 էպիզոդ)


=== Հյուր դերեր ===
Միա Կիրշներ - Իզաբել (2 էպիզոդ)
Բյանկա Լոուսոն- Էմիլի Բենեթ (3 էպիզոդ)
Սթիվեն Ամելլ - Բրեյդի (1 էպիզոդ)
Կաիլա Եվել - Վիկի (1 էպիզոդ)
Դոն Օլիվիերի - Էնդի Սթար (1 էպիզոդ)
Արիելա Կեբբել - Ալեքսի "Լեքսի" (1 էպիզոդ)
Տրենտ Ֆորդ - Տրևոր (1 էպիզոդ)
Տրևոր Պետերսոն - Սլեիտեր (1 էպիզոդ)
Մալեզ Ջոու - Աննաբել "Աննա" (1 էպիզոդ)


== Ռեյթինգ ==
Բավլիի շրջան (Թաթարստան)

Բավլիի շրջան (ռուս.՝ Бавлинский район), մունիցիպալ շրջան Ռուսաստանի Դաշնության Թաթարստան հանրապետությունում։
Ստեղծվել է 1930 թվականին։ Վարչական կենտրոնը՝ Բավլի։


== Աշխարհագրություն ==
Շրջանի տարածքի մակերեսը կազմում է 1210,4 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 14266 մարդ։ Բնակչության խտությունը կազմում էր 11,79 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Մնաս բարով, Քրիստոֆեր Ռոբին

«Մնաս բարով, Քրիստոֆեր Ռոբին» (անգլ.՝ Goodbye Christopher Robin), 2017 թվականի բրիտանական ֆիլմ, որը նկարահանվել է ռեժիսոր Սայմոն Քյորտիսի կողմից և պատմում է Վինի Թուխի մասին պատմությունների հեղինակի՝ գրող Ալան Ալեքսանդր Միլնի կյանքի, որդու՝ Քրիստոֆեր Ռոբին Միլնի հետ նրա հարաբերությունների և նրա գրքերի ստեղծման մասին։
Մեծ Բրիտանիայում ֆիլմն էկրան է բարձրացել 2017 թվականի սեպտեմբերի 29-ին։


== Սյուժե ==
Առաջին համաշխարհային պատերազմի ռազմադաշտից վերադառնալով Անգլիա՝ Ալան Ա. Միլնը, ով մասնակցել էր Սոմի ճակատամարտին, հետտրավմատիկ սթրես է տանում։ Ծնվում է նրա որդին՝ Էրիստոֆեր Ռոբինը, որին ընտանիքում փաղաքշանքով կոչում են Բիլլի։ Տղայի համար որպես դայակ ընտրում են Օլիվին։
Միլնը փորձում է նորից սկսել գրել։ Այդ նպատակով Լոնդոնից նա տեղափոխվում է քաղաքից դուրս գտնվող իր առանձնատուն, որը շրջապատված է անտառով։ Դաֆնային դուր չի գալիս այդ որոշումը, և շուտով նա վերադառնում է Լոնդոն։ Որոշ ժամանակ անց մեկնում է նաև Օլիվը, որը պետք է խնամեր հիվանդ մորը։ Միլնը մնում է որդու հետ միայնակ։ Նրանք երկար զբոսանքներ են կատարում անտառում, որոնց ընթացքում Միլնը հորինում և որդուն պատմում է պատմություններ՝ նրա թավշե արջուկի և մյուս խաղալիքների մասին։
Միլնին հյուր է գալիս նրա ընկերը՝ նկարազարդող Էռնեստ Շեպարգը։ Նրանք միասին ստեղծում են գիրք Վինի Թուխի մասին, որը շուտով մեծ հաջողություն է ունենում։ Քրիստոֆեր Ռոբինը, որը դարձել էր հոր գրքի հերոսներից մեկի նախատիպը, ստիպված է բազմիցս հայտնվել հանրության առաջ։ Նա վախեցած ու շփոթված էր։ Օլիվը հեռանում է Միլնների տնից, որպեսզի ամուսնանա, բայց դրանից առաջ տղայի ծնողներին զգուշացնում է, որ այդպիսի փառքը կվնասի նրան։ Միլնը որոշում է այլևս չգրել Քրիստոֆեր Ռոբինի ու նրա ընկերների մասին, բայց այդ փառքի ստվերը հավերժ իր հետք է թողնում նրա կյանքի վրա։


== Դերերում ==
Դոնալ Գլիսոն — Ալան Ալեքսանդր Միլն
Մարգո Ռոբի — Դաֆնա Միլն
Քելլի Մաքդոնալդ — Օլիվ, Քրիստոֆեր Ռոբինի դայակը
Ուիլ Թիլստոն — Քրիստոֆեր Ռոբինը մանուկ հասակում
Ալեքս Լոուտեր — Քրիստոֆեր Ռոբինը չափահաս տարիքում
Ֆիբի Ուոլլեր-Բրիջ — Մերի Բրաուն
Վիկի Պեպերդին — Բեթի
Սթիվեն Քեմփբել Մուր — Էռնեստ Շեպարդ
Ռիչարդ Մաքքեյբ — Ռուպերտ
Ջերալդին Սոմերվիլ — Լեդի Օ


== Նկարահանում ==
Նախագծի մասին առաջին տեղեկությունները հայտնվել են 2010 թվականին, իսկ որպես պրոդյուսեր նշվել է Դամիան Ջոնսի անունը։ Սցենարի հեղինակ է դարձել Սայմոն Վոնըժ։
2016 թվականի ապրիլին Դոնալ Գլիսոնն սկսել է բանակցություններ վարել Ալան Ալեքսանդր Միլնի դերը կատարելու վերաբերյալ։ 2016 թվականի հունիսին պաշտոնապես հաստատվել է նաև Մարգո Ռոբիի մասնակցությունը, որին վերապահվել է գրողի կնոջ դերը։ Ավելի ուշ դերասանական կազմին է միացել Քելլի Մաքդոնալդը՝ կատարելու Քրիստոֆեր Ռոբինի դայակի՝ Օլիվի դերը։
Ֆիլմի նկարահանումներն սկսել են 2016 թվականի սեպտեմբերին։


== Պրեմիերա ==
2017 թվականի սեպտեմբերի 29-ին ֆիլմը թողարկվել է Մեծ Բրիտանիայում, նույն թվականի հոկտեմբերի 13-ին՝ Միացյալ Նահանգներում։


== Ծանոթագրություններ ==
Լոնգվիլետ

Լոնգվիլետ (ֆր.՝  Longuevillette), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 75 մարդ, բնակչության խտությունը` 36.41 մարդ/կմ²։ Բնակավայրը զբաղեցնում է 2.06 կմ² տարածք։


== Աշխարհագրություն ==
Գտնվում է Փարիզ քաղաքից 145 կմ հյուսիս, Ամյեն քաղաքից 26 կմ հյուսիս։


== Բնակչություն ==


== Տնտեսություն ==
2010 թվականին ուներ 48 աշխատունակ (15-64 տարեկան)  բնակիչ, որոնցից ակտիվ էին 38-ը, իսկ ոչ ակտիվները` 10։ Ակտիվության ցուցանիշը կազմում է 79,2 %։ 38 աշխատունակ մարդկանցից աշխատել է 35 անձ (17 տղամարդ և 18 կին)։ Գործազուրկ են եղել 3 անձ (1 տղամարդ և 2 կին)։ 10 անաշխատունակներից 2-ը եղել են աշակերտներ կամ ուսանողներ, 4-ը` թոշակառուներ, իսկ 4-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մարիա Կարմելա Լանցետտա

Մարիա Կարմելա Լանցետտա (իտալերեն՝ Maria Carmela Lanzetta, մարտի 1, 1955(1955-03-01), Մամոլա, Ռեջիո Կալաբրիա, Կալաբրիա, Իտալիա), Ռենցիի կառավարության շրջանների և ինքնավարության հարցերով նախարար (2014-2015)։


== Կենսագրություն ==
Կալաբրիա մարզում Ռեջիո Կալաբրիա գավառում գտնվող Մոնաստերաչե քաղաքում եղել է դեղատան սեփանակատեր, 2006 թվականին դարձել է քաղաքապետ և իրեն դրսևորել է նդրանգետայի դեմ անզիջում մարտիկ։ 2013 թվականի հուլիսին հրաժարական է տվել այն բանից հետո, երբ նրա դեղատունը այրել են, իսկ մեքենան ծակծկել են որսորդական հրացանով։ Սակայն իր հրաժարականի որոշումը բացատրել է ոչ թե վախով, այլ քաղաքականության հիասթափությամբ, «քանի որ այն ստիպում է մտածել ռազմավարության մասին, այլ ոչ թե մարդկանց խնդիրների մասին»։ Դառնալով դեմոկրատական կուսակցության հայտնի քաղաքական գործիչ Պիպպո Չիվատիի հետևորդը՝ հրավիրվել է Ռենցիի կառավարություն և զբաղեցրել նախարարի պաշտոնը առանց տարածաշրջանների և ինքնավարության գործերի պորտֆելի։
2015 թվականի հունվարի 26-ին հրաժարական է տվել նախարարական պաշտոնից՝ ընդունելով Կալաբրիայի նահանգապետ Մարիո Օլիվերիո՝ տարածաշրջանի կառավարությունում աշխատելու առաջարկը (Հանրապետության նախագահի հրաժարականն ընդունելու մասին հրամանագիրը ստորագրվել է 2015 թվականի հունվարի 30-ին)։ Այնուամենայնիվ, տարածաշրջանային կառավարությունում ասեսորի պաշտոնից նա, ի վերջո, հրաժարվել է, քանի որ նոր ասեսորների ցուցակում կար ոմն Նինո դե Գաետանո, որի նկատմամբ նախկինում հետաքննություն էր իրականացրել «Ros»-ի կազմակերպված հանցավորության դեմ պայքարի կարաբիներների կորպուսի ստորաբաժանումը՝ «ձայն վաճառելու» կասկածանքով, և վերադարձել է իր Մոնաստերաչեում գտնվող դեղատունը։
Քննադատները հիշեցնում են, որ իր քաղաքական կենսագրության մեջ Լանցետտան ընտրողների աջակցությունն է ստացել միայն 5000-ից պակաս բնակչություն ունեցող Մոնաստերաչե փոքրիկ քաղաքում։ Ընդ որում, 2006 թվականին նրա օգտին քվեարկել է քաղաքացիների 62 տոկոսը, իսկ 2011 թվականին նրան վստահվել է համերկրացիների միայն 35 տոկոսը, և նա ամենամոտ մրցակցին շրջանցել է միայն 51 ձայնով։ Մոնաստերաչեի բնակիչները Լանցետտայի նկատմամբ հավակնություններ են ունեցել որպես քաղաքապետ, սակայն 2012 թվականի մարտի 28-ի լույս 29-ի գիշերը՝ նրա մեքենայի կրակահերթից հետո, նրան տրամադրվել է պահակախումբ, իսկ ազգային մակարդակի այնպիսի քաղաքական գործիչներ, ինչպիսիք են Պիեռ Լուիջի Բերսանին, Ռոզի Բինդին, Էլզա Ֆորներոն և Սուզաննա Կամուսոն, նրան ցուցաբերել են անձնական աջակցություն։


== Ընտանիք ==
Ամուսնացել է ինժեներ, էլեկտրոնիկայի մասնագետ, դասախոս, Սինեմատեկի Կալաբրիայի ռեժիսոր-տնօրեն Ջովանի Սկարֆոյի հետ։ Ունի երկու երեխա։


== Ծանոթագրություններ ==


== Արտաքին հղումներ ==
Paolo Fantauzzi (2014-02-22)։ «Chi è Maria Carmela Lanzetta, il ministro che divide Matteo Renzi e Pippo Civati»։ L’Espresso (իտալերեն)։ la Repubblica։ Վերցված է 2015-02-08
Կութ (Վանի գավառ)

Անվան այլ կիրառումների համար տե՛ս՝ Կութ (այլ կիրառումներ)Կութ, գյուղ Արևմտյան Հայաստանում, Վանի վիլայեթի Վանի գավառում։


== Բնակչություն ==
1909 թվականին գյուղն ուներ 60 տուն հայ բնակիչ։ Զբաղվում էին երկրագործությամբ և անասնապահությամբ։ Բնակչությունը բռնությամբ տեղահանվել է 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Շինություններ ==
Գյուղն ուներ եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Հայկական Սովետական Հանրագիտարան, 5-րդ հատոր, էջ 714, 1979 թ


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Սաֆարի Սեմյուելս

Սաֆարի Լլոյդ Սեմյուելս (անգլ.՝ Safaree Lloyd Samuels, հուլիսի 3, 1981(1981-07-03) կամ հուլիսի 4, 1981(1981-07-04), Ֆլաթբուշ, Բրուքլին, Նյու Յորք, Նյու Յորք, ԱՄՆ), ամերիկացի ռեփեր, երգերի հեղինակ և հեռուստատեսային դեմք։


== Վաղ կյանք ==
Սաֆարի Լլոյդ Սեմյուելսը ծնվել է 1981 թվականի հուլիսի 4-ին Նյու Յորք նահանգի Բրուքլին շրջանում։ Նա արմատներով ճամայկացի է և ունի երկու քույր։


== Կարիերա ==
Երաժշտական կարիերան սկսել է որպես The Hoodstars խմբի անդամ, որը հիմնադրվել է 2000-ականների սկզբին և իր կազմում ընդգրկել է նաև ռեփերներ Նիքի Մինաժին, Lou$tar-ին և Seven Up-ին։ Խումբը լավագույնս հայտնի էր իր «Don't Mess With» երգով, որը 2004 թվականին ընդգրկվել է WWE ընկերության կողմից թողարկված «ThemeAddict: WWE The Music, Vol. 6» ալբոմում։ Խմբի գործունեության դադարից հետո Նիքի Մինաժը սկսեց իր անհատական կարիերան, իսկ Սաֆարին շարունակեց համագործակցել նրա հետ։
2010 թվականին Սաֆարին մի քանի այլ հեղինակների հետ գրեց «Did It On'em» երգը Մինաժի համար, որը զբաղեցրեց 49-րդ հորիզոնականը Billboard Hot 100 հիթ շքերթում և ընդգրկվեց Մինաժի առաջին՝ «Pink Friday» ալբոմում։ 2012 թվականի սկզբին Մինաժը ներկայացրեց իր «Stupid Hoe» երգի տեսահոլովակը, որում նկարահանվել է նաև Սաֆարին։ Նույն տարվա ապրիլին Մինաժը թողարկեց իր երկրորդ՝ «Pink Friday: Roman Reloaded» անվանումը կրող ալբոմը, որում ընդգրկված երգերից մի քանիսի համահեղինակը Սաֆարին է։
2015 թվականին Սաֆարին թողարկեց իր «It Is What It Is» և «It Is What It Is, Vol. 2» միքսթեյպները։ 2016 թվականի սկզբին նա նկարահանվեց երգչուհի Քեյ Միշելի «Քեյ Միշել․ Իմ կյանքը» (անգլ.՝ K. Michelle: My Life) ռեալիթի շոուի մի քանի էպիզոդում։ Նույն տարվա օգոստոսին կայացավ VH1 հեռուստաալիքի «Սեր և հիփ հոփ․ Հոլիվուդ» (անգլ.՝ Love & Hip Hop: Hollywood) ռեալիթի շոուի երրորդ եթերաշրջանի պրեմիերան, որում նկարահանվում է նաև Սաֆարին։


== Անձնական կյանք ==
Սաֆարին երկար տարիներ սիրային հարաբերությունների մեջ էր Նիքի Մինաժի հետ, սակայն նրանք բաժանվեցին 2014 թվականին։


== Ծանոթագրություններ ==


== Արտաքին հղումներ ==
Սաֆարի Սեմյուելսը Allmusic կայքում
Սաֆարի Սեմյուելսը Internet Movie Database կայքում
(8998) Մեթհևիզավա

(8998) Մեթհևիզավա (անգլ.՝ Matthewizawa), աստերոիդ աստերոիդների գոտու արտաքին մասում։ Հայտնաբերվել է 1981 թվականի մարտի 3-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 3,200436 ա. մ., առավելագույնը մոտենում է 2,618 ա. մ. հեռավորության վրա և հեռանում 3,7829 ա. մ.։ Արեգակի շուրջ մեկ ամբողջական պտույտ է կատարում 2091,28 երկրային օրվա ընթացքում, իր ուղեծրով շարժվելով միջինում 0,172143 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,91° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8998) Մեթհևիզավա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ջեզզինի շրջան

Ջեզզին (արաբ․՝ قضاء جزين‎‎‎‎), Լիբանանի 25 շրջաններից մեկը, մտնում է Հարավային մարզի կազմի մեջ։ Շրջանի վարչական կենտրոնն է հանդիսանում Ջեզզին քաղաքը։ Շրջանի բնակչությունը կազմում է 20 500 մարդ։


== Աշխարհագրություն ==
Շրջանը գտնվում է Լիբանանի հարավային մասում և զբաղեցնում է 241 կմ² տարածք։ Հյուսիսում սահամանակից է Շուֆի շրջանին, արևելքում՝ Արևմտյան Բեկաայի շրջանին, հարավ-արևելքում՝ Հասբայայի շրջանին, հարավում՝ Մերջ Այունի շրջանին, արևմուտքում՝ Սայդայի և Նաբատիայի շրջաններին։


== Համայնքներ ==
Շրջանը բաժանվում է 35 համայնքների։


== Ծանոթագրություններ ==
Կարամալա (Կալմաշկայի վտակ)

Անվան այլ կիրառումների համար տե՛ս՝ Կարամալա (այլ կիրառումներ)Կարամալա  (ռուս.՝ Карамала), գետ Ռուսաստանում, հոսում Արխանգելսկի մարզում։ Գետաբերանը տեղակայված է Կալմաշկա գետի ձախ ափին՝ 7,8 կմ հեռավորության վրա։ Գետի երկարությունը 20 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության․

Ջրային օբյեկտի, պետական ջրային գրանցման կոդը - 10010201312111100024977
Հիդրոլոգիական ուսումնասիրությունների կոդը - 111102497
Ավազանի կոդը - 10.01.02.013
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ակտեր, հավաքագրված Կովկասյան հնագիտական հանձնաժողովի կողմից

Ակտեր, հավաքագրված Կովկասյան հնագիտական հանձնաժողովի կողմից (ռուս.՝ Акты Кавказской археографической комиссии), պաշտոնապես հրապարակված փաստաթղթեր, որոնք դուրս են բերվել Կովկասյան փոխարքայության Գլխավոր վարչության պետի արխիվից։


== Հրապարակման պատմությունը ==
Կովկասյան հնագիտական հանձնաժողովը ստեղծվել է Ալեքսանդր Պավլովիչ Նիկոլաի՝ Կովկասյան փոխարքայության Գլխավոր վարչության պետի,  նախաձեռնությամբ։ Հանձնաժողովը հաստատվել է 1864 թվականի մարտի 11-ին կովկասյան փոխարքա մեծ կնյազ Միխայիլ Նիկոլաևիչ կողմից։
Հանձնաժողովի վրա դրված էր՝

Կովկասյան և Անդրկովկասյան արխիվների մանրամասն մշակում և ստեղծում, կարևոր պատմական փաստաթղթերի և հուշարձանների դուրս բերում և հրապարակում, որոնք մեծ հետաքրքրություն են ներկայացնում,
Ռուսական տիրապետության տակ Կովկասյան տարածաշրջանի քաղաքացիական կառավարման զարգացման վերաբերյալ մանրամասն ուսումնասիրություններ,
Առանձին գրքով կազմում և հրապարակում, որպես Հանձնաժողովի հրատարակության անհրաժեշտ օժանդակություն, բոլոր տոմերի համար փաստաթղթերի գույքագրում, առարկայի եւ այբբենական ցուցանիշների եւ հրահանգների ցանկը, որոնք վերաբերում են Կովկասյան տարածաշրջանին։
Կովկասյան փոխարքայության Գլխավոր վարչության նախկին պետի արխիվային գործերի բաշխում երեք կատեգորիաներով որոնք ենթակա ենանհապաղ ոչնչացման
Ժամանակավոր պահպանման
մշտական պահպանմանԿովկասյան հնագիտական հանձնաժողովի առաջին նախագահ դարձավ Ադոլֆ Բերժեն, ներգրավելով  Միրզա Ֆետհ-Ալիին, ով թարգանել է բոլոր արևելյան փաստաթղթերը, որոնք պետք է մտնեին Հանձնաժողովի ակտերի առաջին տոմի մեջ, ներգրավել է նաև Ի․ Գ․ Բերզենովային և վրացի պատմաբան ու հնագետ Դիմիտրի Բաքրաձեին։ Ադոլֆ Բերժեն մահից հետո 1886 թվականին Դ․Ա․ Կոբյակովայի խմբագրությամբ (վերջին երկու տոմերը)։


== Հրատարակության բովանդակությունը ==

Ակտերը կազմված են 12 տոմերից (6-րդը՝ 2 մասից)։ Դրանցում հրապարակված են Կովկասի ժողովուրդների՝ արաբական տարեգրություն, ֆիրմաններ, Գուջարներ (աշխատավարձ պարգևներ) և այլ ակտերի մասին արժեքավոր աղբյուրներ, գլխավորպես XIV-ից մինչև XIX դարի առաջին կեսին վրացերեն, հայերեն, ռուսերեն, արաբերեն, պարսկերեն, ադրբեջաներեն, թուրքերեն լեզուներով թարգմանված ռուսերեն, ինչպես նաև տեղական խաների և սուլթանների տոհմագորությունը։
Տոմերից յուրաքանչոյուրը իր մեջ պարունակում է փաստաթղթեր, որոնք վերաբերում են այս կամ այն Կովկասյան փոխարքայի կառավարման շրջանին։ 


== Հրատարակության հետագա ճակատագիրը ==
Ակտերի հրապարակումը շատ թանկ էր նստում։ Հնագիտական հանձնաժողովի փակման մասին հարց առաջացավ։ Կովկասյան ռազմական օկրուգում կար ռազմա-պատմական բաժանմունք, որը հրապարակեց կովկասյան պատերազմների պատմության վերաբերյալ մի քանի արժեքավոր տոմեր։


== Տոմերի ցուցակը ==


== Արտաքին հղումներ ==